Budžeta un finanšu (nodokļu) komisija

 Likumprojekts (steidzams) otrajam lasījumam

**Likums par Ziemeļatlantijas līguma organizācijas izcilības centru stratēģiskās komunikācijas jautājumos**

 ***(Nr.935/Lp11)***

|  |  |  |  |  |
| --- | --- | --- | --- | --- |
| Pirmā lasījuma redakcija | **Nr.** | **Priekšlikumi****(9)** | **Ministru kabineta atzinums** | **Komisijas atzinums** |
| Likums par Ziemeļatlantijas līguma organizācijas izcilības centru stratēģiskās komunikācijas jautājumos | **1** | **Saeimas Juridiskais birojs:**Aizstāt likumprojekta nosaukumā vārdus „Likums par” ar vārdu „Par”. |  |  |
|  | **2** | **Saeimas Juridiskais birojs:**Vērst uzmanību uz to, ka ar šo likumprojektu tiek paredzēts veidot jaunu institūciju un piešķirt tai atvasinātas publiskas personas statusu. Savukārt projektā ietvertās normas par šīs institūcijas vadību un finansēšanu vairāk atbilst tiešās pārvaldes iestādes pazīmēm. Lai novērstu pretrunīgo situāciju un neradītu neskaidru tiesisko regulējumu, ir nepieciešams precizēt attiecīgās normas. |  |  |
| **1.pants. Likuma mērķis un darbība**(1) Likuma mērķis ir stratēģiskās komunikācijas jomas attīstības veicināšana un vienotas izpratnes veidošana Ziemeļatlantijas līguma organizācijas jautājumos.(2) Likums nosaka Ziemeļatlantijas līguma organizācijas izcilības centra stratēģiskās komunikācijas jautājumos (turpmāk – Centrs) juridisko statusu, funkcijas un finansēšanas kārtību. | 1 |  |  |  |
| **2.pants. Centra juridiskais statuss**(1) Centrs ir atvasināta publiska persona.(2) Centrs ir Aizsardzības ministrijas pārraudzībā. | 3 | **Aizsardzības ministrs A.Pabriks:**Izteikt 2.panta otro daļu šādā redakcijā:„(2) Centrs ir aizsardzības ministra pārraudzībā.”. |  |  |
| **3.pants. Centra funkcijas un kompetence**(1) Centram ir šādas funkcijas:1) būt par informācijas, koordinācijas un sadarbības veidošanas centru Ziemeļatlantijas līguma organizācijas stratēģiskās komunikācijas jautājumos;2) veicināt stratēģiskās komunikācijas jomas attīstību;3) veikt ekspertīzi un sniegt tehnisko atbalstu, paust viedokli un izteikt priekšlikumus Ziemeļatlantijas līguma organizācijas stratēģiskās komunikācijas jomā;4) izstrādāt doktrīnas un koncepcijas vienotas Ziemeļatlantijas līguma organizācijas izpratnes stratēģiskās komunikācijas jomā veicināšanai;5) izstrādāt rīcības plānus stratēģiskās komunikācijas jomas attīstībai un sniegt atbalstu šo plānu īstenošanā;6) veikt analīzi, sniegt viedokli un sagatavot priekšlikumus stratēģiskās komunikācijas jautājumos;7) nodrošināt pētniecību un apmācību stratēģiskās komunikācijas jomā.(2) Pieņemot lēmumus, kas attiecas uz Ziemeļatlantijas līguma organizācijas stratēģiskās komunikācijas jautājumiem, valsts un pašvaldību institūcijas ņem vērā Centra lēmumus, atzinumus un viedokli. | 4 | **Aizsardzības ministrs A.Pabriks:**Izteikt 3.panta pirmās daļas 1.punktu šādā redakcijā: „1) būt par informācijas apkopotāju, koordinatoru un sadarbības veidotāju Ziemeļatlantijas līguma organizācijas stratēģiskās komunikācijas jautājumos;”. |  |  |
| **4.pants. Centra tiesības**(1) Centram tā funkciju izpildei ir tiesības slēgt līgumus ar valsts un pašvaldību institūcijām, nevalstiskajām organizācijām, privātpersonām, kā arī veikt saimniecisko darbību, kas saistīta ar Centra mērķu īstenošanu.(2) Centrs savā īpašumā var iegūt kustamas un nekustamas lietas. Tam var piederēt intelektuālais īpašums.(3) Centram ir tiesības pieprasīt un saņemt no valsts un pašvaldību institūcijām tā funkciju izpildei nepieciešamo informāciju, kas saistīta ar stratēģiskās komunikācijas jomu.(4) Centrs var piesaistīt ārvalstu ekspertus, nosakot tiem atlīdzību atbilstoši Ziemeļatlantijas līguma organizācijas struktūrās piemērojamiem kritērijiem. |  |  |  |  |
| **5.pants. Centra vadība un struktūra**(1) Centra darbu administratīvi vada Centra direktors. Centra direktoru ieceļ amatā konkursa kārtībā uz četriem gadiem un atbrīvo no amata aizsardzības ministrs. Viena un tā pati persona nevar būt par Centra direktoru ilgāk par astoņiem gadiem pēc kārtas.(2) Par Centra direktoru var iecelt personu, kura ir ieguvusi augstāko izglītību, kurai ir pieredze darbā ar starptautiskajām organizācijām un kuras profesionālā kvalifikācija un pēdējo piecu gadu darba pieredze ir atbilstoša Centra funkciju veikšanai.(3) Centra iekšējo struktūru, personāla amata vietu sarakstu un uzdevumus nosaka Centra direktors, saskaņojot ar Aizsardzības ministriju. | 5**6****7** | **Aizsardzības ministrs A.Pabriks:**Papildināt 5.pantu ar jaunu pirmo daļu šādā redakcijā: „(1) Centra lēmējorgāns ir Koordinācijas komiteja.”.**Aizsardzības ministrs A.Pabriks:**Aizstāt 5.panta otrajā daļā vārdus „aizsardzības ministrs” ar vārdiem „Ministru kabinets”.**Aizsardzības ministrs A.Pabriks:**Aizstāt 5.panta ceturtajā daļā vārdus „personāla amata vietu sarakstu” ar vārdiem „amatu sarakstu”. |  |  |
|  | 8 | **Aizsardzības ministrs A.Pabriks:**Papildināt likumprojektu ar jaunu 6.pantu šādā redakcijā: „**6.pants Koordinācijas komiteja**(1) Koordinācijas komitejas sastāvu nosaka Ministru kabinets. (2) Koordinācijas komiteja lēmumus pieņem uz pārstāvju vienprātības pamata.(3) Koordinācijas komiteja, pildot šajā likumā un citos normatīvajos aktos tam noteiktās funkcijas, ir neatkarīga savu lēmumu pieņemšanā un funkciju pildīšanā.(4) Koordinācijas komiteja atlīdzību par tās darbu nesaņem.”un uzskatīt līdzšinējo 6.pantu par 7.pantu. |  |  |
| **6.pants. Centra finanšu līdzekļi un finansēšanas kārtība**(1) Centra finanšu līdzekļus veido:1) valsts budžeta līdzekļi;2) ieņēmumi no saimnieciskās darbības.(2) Valsts budžeta finansējums Centra darbības nodrošināšanai tiek piešķirts gadskārtējā valsts budžeta likumā noteiktajā apmērā no Aizsardzības ministrijai īpaši šim mērķim izveidotas programmas.(3) Centrs var saņemt valsts budžeta līdzekļus arī atsevišķu uzdevumu, programmu vai pasākumu īstenošanai. | 9 | **Aizsardzības ministrs A.Pabriks:**Papildināt 7.panta pirmo daļu ar 3.punktu šādā redakcijā: „3) ārvalstu finanšu palīdzība.” |  |  |
| Likums stājas spēkā 2014.gada 1.janvārī. |  |  |  |  |